Rikunarita-ORG/Wikinium huggingface dataset:
# A̱gban lyen

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Maba̱ta̱do |   | Ca̱crak |   | Fantswam |   | Gworog |   | Sholyia̱ |   | Ta̱kad |   | Tuku |   |   |

|  |
| --- |
|
Á̱ lyuut ati̱kut wuni di̱n Tyap Maba̱ta̱do ja
(**Maba̱ta̱do**) |

A̱gban lyen

literary form| Tafa | reference work, knowledge organization system, tertiary source, serial, lexicon  |
| Described at URL |   |
| Practiced by | encyclopedist  |
| Entry in abbreviations table | энцикл.  |

  Neet mi̱ Wukideita
Laptop tyai wat Wukipedia "Encyclopedia" (A̱gban lyen), kpa̱mkpaan ma̱ng mkpa̱m a̱gban lyen ma̱ng ngwat *Encyclopædia Britannica* nang á̱ khwuk á̱ si̱ ghwon ganng a̱ni.
**A̱gban lyen** yet ta̱m ya̱fang hwa ku ta̱gyit lyen nwuak a̱ni, ku a̱si̱ kuzangka̱i lyen ku a̱si̱ tangka̱i fam lyen nang á̱ khap á̱ sak a̱ni (a̱sa̱ra̱i). Á̱ ni̱ ka̱u a̱yaagban lyen ba tyia̱ a̱yaati̱kut bya ku swánga̱lyiat nang á̱ ni̱ tak-ti̱tak ca̱caat ma̱ng zwunzwuo-a̱lyem ji a̱ni di̱n vak a̱lyoot ati̱kut ku di̱n vak si̱sa a̱pyia̱-a̱lyiat, ku, ka̱nang a̱gban lyen a̱zalang wa, á̱ ni̱ mbeang a̱ka̱fwuop na̱ na tyia̱ zop ji̱ yet doot a̱ni. Nnwuai a̱gban lyen na ni̱ byia̱ a̱swap a̱wot na̱ ni̱ byia̱ a̱kyokyuat nkhang a̱ swak a̱yaagban swánga̱lyiat ma̱ a̱di̱di̱t. Da̱ a̱ka̱nyiung, a̱yaati̱kut a̱gban lyen ba ni̱ jwaat a̱ghyi tazwa *a̱lyiat na̱ yet a̱tsak* nia a̱ni tazwa a̱pyia̱-a̱lyiat a̱nyiung nang á̱ ku yorong ma̱ a̱lyoot ati̱kut ka; a̱si̱ wuni vwuon ma̱ng swánga̱lyiat a̱gban swánga̱lyiat ji, ji̱ jwaat a̱ghyi tazwa a̱lyiat lyenlilyem nia, tazwa swánga̱lyiat, nang bwoi-a̱lyoot, fa, yei, nyian ta̱m, ma̱ng lili a̱gi̱rama nji.

A̱yaagban Lyen ba ku nshyia̱ neet ma̱ ndyia̱ 2,000 na̱ ku swak a̱ni a̱wot ba̱ ku shai shi̱shai ba̱t da̱ a̱swap jen jini di̱ fam a̱lyem (nang á̱ lyuut ma̱ a̱gba̱ndang a̱lyem bibyin ku a̱lyem kaswuo a̱ni), shi (ma̱ a̱di̱dei ku mkpa̱m ma̱ a̱di̱di̱t), jat (a̱lyiat na̱ yet tazwa á̱niet swanta bya ke lyen hu ku yet si̱ a̱cyuang á̱niet hwa), li taada (a̱lyiat a̱gba̱mgbam tyok, a̱lyiat a̱di̱dam, a̱lyiat tyiet, a̱lyiat nyian ta̱m ma̱ng kyang), á̱nietlyuut (shi fang, sa̱mai), á̱nietfang (shi tat-a̱pyia̱, tangka̱i kyangbwak, di̱dang, maai nyia̱ kyang), ma̱ng nkyangta̱m na̱ shyia̱ di̱n jen a̱ja mat tsot mbeang ka̱u mba (nkwaa̱mbwat nang á̱ lyuut ma̱ng bwak, a̱cyuang ku á̱kpa a̱ka̱tyong tsot, A̱ma̱ntei). A̱tyin nkhang nang á̱ maai ta̱yuk da̱ nka a̱ni nang a̱yaagwak bya ku jhyi, mkpa mba na nang á̱ tsot a̱ni si̱ shyia̱ a̱wat nwuai a̱tutunkwaa̱mbwat, a̱ka̱vwuofang, ma̱ng a̱ca̱cet a̱ka̱vwuo tyiet á̱ghyang.

Mi̱ ndyia̱ 2000 na, ghwut mkpa di̱jita ma̱ng á̱si̱ ba̱ shyia̱ ganng nang konyan maai shyia̱ fang a̱ni nang Wukipedia (bi̱ri̱ng ma̱ng sa̱nggak a̱cyieta̱taneang wuki ji) si̱ byia̱ a̱gba̱ndang a̱la̱n saai á̱niet ma̱ a̱di̱di̱t, á̱nietlyuut, á̱nietfang, ma̱ng ntangka̱i swánga̱lyiat a̱gban lyen ma̱ a̱di̱di̱t mameang.

## A̱ya̱fang
# Vincent van Gogh

**Vincent Willem van Gogh** (30 Zwat Tsat 1853 – 29 Zwat A̱natat 1890) ku yet a̱tyuswup ghwughwu Lilyim A̱guguut Fwuongfwuo a̱byin Holan wa, a̱nyan wa a̱ma̱lyim kwi nggu hu a̱ si̱ yet a̱tyonyiung mami á̱niet ba ba̱ swak ma̱ng shi a̱lyoot a̱ni ma̱ng cet fuut á̱niet a̱ swak di̱ nkhang nyian ghwughwu di̱ Fam Jenshyung swanta hu. Mi̱ ndyia̱ swak, a̱ ku nnyia̱ kpa̱mkpaan ma̱ng nta̱m nghwughwu 2,100, bi̱ri̱ng ma̱ng nswup a̱myia̱ na̱ tat kpa̱mkpaan ma̱ng 860 a̱ni, ma̱ a̱di̱di̱t ku neet ndyia̱ ngaan a̱feang swuan nggu ni̱nia. A̱mami, a̱ si̱ byia̱ nta̱m myiai á̱kpai, nghwughwu nkyang nswuan na̱ yong da̱ a̱vwuo a̱nyiung a̱ni, nghwughwu na̱ yong ka̱tsak a̱ni ma̱ng nghwughwu-a̱pyia̱, a̱mgba̱m byia̱ za̱kwa á̱tutuk a̱sa̱khwot ma̱ng ta̱m bi̱rosh, byia̱ lili tyei a̱ga̱de, cet fuut ma̱ng tak a̱di̱dam na̱ ku mbeang di̱ kpaat kuntyin nyian ghwughwu mam a̱fwun hu a̱ni. Ma̱nang gu ku mi̱ ngyet a̱tyuyaa̱ywan di̱ fam kaswuo a̱ni bah, a̱ si̱ ka nkwan ma̱ng byian fwuo ku hyaat a̱ni ma̱ng a̱dodo kunak, a̱wot nang jen ji ki nnaat a̱ni, a̱ si̱ ka nhyat a̱pyia̱ nggu nang gu ku nshyia̱ ndyia̱ nswak ntat ma̱ng a̱natat a̱ni.
# Zwang 2026 Iran ji

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Maba̱ta̱do |   | Ca̱crak |   | Fantswam |   | Gworog |   | Sholyia̱ |   | Ta̱kad |   | Tuku |   |   |

|  |
| --- |
|
Á̱ lyuut ati̱kut wuni di̱n Tyap Maba̱ta̱do ja
(**Maba̱ta̱do**) |

Zwang 2026 Iran ji

military operation, air offensive, warfare and armed conflicts, crime of aggression| Yet kap | Middle Eastern crisis (2023–present), Iran–Israel conflict  |
| A̱byin | Iran  |
| Yet a̱ci̱t | Twelve-Day War  |
| A̱tsak jen | 2026  |
| Jen ntsa | 28 Zwat Sweang 2026  |
| Nkhang | timeline of the 2026 Iran war  |
| Fa | Iran  |
| Agent of action | Isi̱rela, A̱byin Badundung A̱merika  |
| Perpetrator | Isi̱rela, A̱byin Badundung A̱merika  |
| Byia̱ lyulyoot | list of attacks during the 2026 Iran war  |

  Neet mi̱ Wukideita
**Zwang 2026 Iran** ji ku tsa a̱tuk mam 28 Zwat Sweang 2026, nang A̱byin Badundung A̱merika ka ma̱ng Isi̱rela ku nwuo nyia̱ zwang ma̱ng koot a̱yaabom neet mi̱ kyai tswazwa tazwa a̱ka̱vwuo ma̱ng a̱ka̱keang ma̱ a̱di̱di̱t ma̱ a̱byin Iran di̱ mi̱n gba, a̱wot ba̱ si̱ hyat A̱gba̱ndang A̱kwak A̱son wu nang á̱ ngyei Ali Khamenei a̱ni dundung ma̱ng a̱lyiak a̱ca̱cet á̱niet a̱gwomna̱ti nggu ba. Iran si̱ ki nkaat ma̱ng nkulyet ndong mbeang a̱yaadi̱ron nang ba̱ ta nat Isi̱rela, a̱ka̱vwuonswan a̱yaakhwot á̱kwop A̱BA̱, ma̱ng bibyin ku nyia̱ kpa̱ndang ma̱ng A̱BA̱ a̱ni di̱ fam A̱ka̱wa̱tyia̱ A̱tyin Swanta hu a̱ni.

## A̱ya̱fang
# Zwang Roshya-Yuki̱ren

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Maba̱ta̱do |   | Ca̱crak |   | Fantswam |   | Gworog |   | Sholyia̱ |   | Ta̱kad |   | Tuku |   |   |

|  |
| --- |
|
Á̱ lyuut ati̱kut wuni di̱n Tyap Maba̱ta̱do ja
(**Maba̱ta̱do**) |

Zwang Roshya-Yuki̱ren

Zwang| Yet kap | post-Soviet conflicts, Second Cold War  |
| Kap | Russia–Ukraine relations  |
| A̱byin | Yuki̱ren, Roshya, Belarut, Donetsk People's Republic, Luhansk People's Republic  |
| A̱vwuo | Sea of Azov, Rostov Oblast, Yuki̱ren, Crimea  |
| Yet a̱ci̱t | historical background of the 2014 pro-Russian unrest in Ukraine, Euromaidan  |
| A̱tsak jen | 21. century  |
| Jen ntsa | 20 Zwat Sweang 2014  |
| Significant event | Russian annexation of Crimea, Minsk agreements, full-scale Russo-Ukrainian war  |
| Time period | history of Ukraine since 1991, Russia under Vladimir Putin  |
| Has cause | Revolution of Dignity, Russian colonialism, eastward expansion of NATO, dissolution of the Soviet Union, 2003 Tuzla Island conflict  |
| Has effect | international sanctions during the Russo-Ukrainian War, Russian–Ukrainian church war, 2022 annexation referendums in Russian-occupied Ukraine, list of foreign aid to Ukraine during the Russo-Ukrainian War  |
| Hashtag | UkraineWar  |
| Prerequisite | Q133258459  |
| Theorized by | Valeriya Novodvorskaya  |
| Byia̱ lyulyoot | list of journalists killed during the Russo-Ukrainian war  |

  Neet mi̱ Wukideita
**Zwang Roshya-Yuki̱ren** ji ku tsa mi̱ Zwat Sweang 2014 ja a̱wot neet di̱n jen a̱ja, á̱ ni̱ shyia̱ di̱ kwan nji. Kyang ku khwi Tyeizat Nwuat-a̱pyia̱-shi a̱byin Yuki̱ren, huhwa yet nwuai a̱byin Roshya ma̱ng ta̱wap a̱byin Ki̱rimea ma̱ng ta̱bat nyian tyok tazwa nka neet di̱ mbwak a̱byin Yuki̱ren. A̱wot susot cat khap-a̱pyia̱ Roshya ji̱ kwok nkyangzwang cong a̱ni ji̱ ku tsa zwang ji di̱ fam Dombat hu, jija kyiak zwang ji nat da̱ a̱vwuo a̱khwot á̱kwop Yuki̱ren ka. Ma̱ a̱lyia̱ 2018, Yuki̱ren si̱ tak kpa̱sai nyia̱ á̱nietnzwang Roshya shyia̱ di̱ swan mi̱ fam hu. Ndyia̱ a̱ni̱nai ntsa na nang zwang ji shyia̱ di̱ nyia̱ a̱ni ku byia̱ zwang ma̱ a̱sa̱khwwot ma̱ng zwang a̱zalang ku zwang-saiba. Mi̱ Zwat Sweang 2022, a̱byin Roshya si̱ tsa a̱tyentyang nwuai zwang ma̱ a̱byin Yuki̱ren a̱wot ka̱ si̱ ta̱bat ta̱wap bibyin ma̱ a̱byin ka, kyiak neet ma̱ a̱tyong zwang ji zi̱ shyia̱ mi̱ di̱ yong huni, zook ji ji̱ swak kuzang mi̱ Yurop neet nang Zwang Swanta II ji tyak a̱ni. Zwang ji si̱ tyia̱ á̱niet tyong a̱na̱nda a̱wot á̱niet ma̱ a̱di̱di̱t di̱n cyi di̱n cyi si̱ kwi.

## A̱ya̱fang
# A̱cencet

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Maba̱ta̱do |   | Ca̱crak |   | Fantswam |   | Gworog |   | Sholyia̱ |   | Ta̱kad |   | Tuku |   |   |

|  |
| --- |
|
Á̱ lyuut ati̱kut wuni di̱n Tyap Maba̱ta̱do ja
(**Maba̱ta̱do**) |

a̱cencet

| Tafa | discussion  |
| Practiced by | debater  |

  Neet mi̱ Wukideita
**A̱cencet** yet a̱lyiat nia nang a̱niet lyiat mami tat a̱ghyi a̱ni, a̱wot na̱ bu yet fwuang a̱bwonu ja nang a̱niet yaan di̱ kyang a̱ni a̱wot fwuang ji bya̱ a̱tyu kwak ji mbeang a̱niet swat fwuong mami a̱cencet, fwuang ja nang a̱ yaan tsitsak a̱niet ke susot a̱niet sweang. a̱cencet byia̱ a̱khukhwuop nkhiang neet gbangbang mami swat a̱niet swanta, mami tat a̱ghyi fang a̱shong, á̱tutu shang a̱lyat, á̱vwuo swuan a̱sa̱khia̱, a̱swuan, mbeang gáát shang a̱liat.[1] A̱cencet yet kyang hwa nang á̱ ka̱ nyia̱an ma̱ka̱vwuo fang mbeang á̱vwufwung a̱ni
# Yurop

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Maba̱ta̱do |   | Ca̱crak |   | Fantswam |   | Gworog |   | Sholyia̱ |   | Ta̱kad |   | Tuku |   |   |

|  |
| --- |
|
Á̱ lyuut ati̱kut wuni di̱n Tyap Maba̱ta̱do ja
(**Maba̱ta̱do**) |

Yurop

part of the world, tsung-a̱byin| Yet kap | Yura̱siya, Ostfeste, Swanta, Afro-Eurasia  |
| Name | Europa, Uropa  |
| Á̱kum a̱lyoot | 欧, 歐, 欧  |
| A̱lyoot da̱nian | Europa  |
| Located in/on physical feature | Northern Hemisphere  |
| Coordinate location | 53°30′0″N 15°30′0″E  |
| Coordinates of easternmost point | 76°42′9″N 69°5′23″E  |
| Coordinates of northernmost point | 81°51′16″N 59°14′37″E  |
| Coordinates of southernmost point | 34°48′3″N 24°7′20″E  |
| Coordinates of westernmost point | 38°36′9″N 28°50′5″W  |
| Highest point | Mount Elbrus  |
| Lowest point | Caspian Sea  |
| Byia̱ (a̱gi̱)gak ma̱ng | A̱siya  |
| Has boundary | boundaries of Europe  |
| Á̱ fang ma̱ | European studies  |
| Time of discovery or invention | 200000 years BCE, 1200000 years BCE  |
| Described at URL |   |
| Tyiang a̱toot shi | flag of Europe  |
| Geography of topic | geography of Europe  |
| Nkhang | history of Europe  |
| ‎most populous urban area | Itambut  |
| Tung zwa a̱pyia̱ a̱lyiat hu | economy of Europe  |
| Demographics of topic | demographics of Europe  |
| ‎Lemmy instance URL |   |
| Stack Exchange tag |   |
| Sa mat tá̱si̱la | Category:Maps of Europe  |

  Neet mi̱ Wukideita
Ta̱si̱la vam-a̱byin Yurop
A̱byin **Yurop** yet vam-a̱byin hwa ku shyia̱ di̱ swat A̱kum-a̱la̱u A̱za ka di̱ tityak ma̱ng A̱kum-a̱la̱u A̱tyin ka ma̱ a̱dodo. Ka̱ byia̱ ndi̱m-a̰byin na̱ shyia̱ fam jenshyung vam-a̱byin kyai a̱byin Yura̱siya hu swak a̰ni, a̱wot ka̱ si̱ byia̱ a̱gi̱gak ma̱ng A̱gba̱ndang Kyai A̱sa̱khwot Atik wu di̱ fam a̱za hu, A̱gba̱ndang Kyai A̱sa̱khwot Ati̱lantik wu di̱ fam jenshyung hu, Kyai A̱sa̱khwot Meditaroniya hu di̱ fam a̱tak hu, ma̱ng a̱byin A̱siya di̱ fam a̱tyin hu. Á̱ ni̱ nghai Yurop zan ma̱ng A̱siya ma̱ng Tsutsok Urat ji, A̱ghyui Urat ka, Kyai A̱sa̱khwot Ka̱pya hu, A̱gba̱ndang Ka̱ukasut wu, A̱dyundyung Kyai A̱sa̱khwot wu, ma̱ng nvak a̱sa̱khwot Á̱na̱nwuai A̱sa̱khwot Turukya ninia. Shimba ma̱ a̱di̱di̱t a̱gi̱gak bani yet á̱si̱ a̱byin bya, Yurop si̱ byia̱ a̱tyentyang yong vam-a̱byin mat a̱gba̱ndang shi kyai nka wu nang á̱ghyi maai ndi a̱ni ma̱ng shi a̱kpa̱p nkhang nka na ma̱ng taada.